Document ID: 31986R0499

ΚΑΝΟΝΙΣΜΟΣ (ΕΟΚ) αριθ. 499/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό, για το έτος 1986, της αρχικής ποσόστωσης που μπορεί να εφαρμοστεί από την Πορτογαλική Δημοκρατία για ορισμένους οίνους προέλευσης Κοινότητας, στη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι, βάσει του άρθρου 269 παράγραφος 2 της πράξης προσχώρησης, η Πορτογαλική Δημοκρατία μπορεί, κατά τη διάρκεια του πρώτου σταδίου, να διατηρήσει, υπό μορφή ποσοστώσεων, ποσοτικούς περιορισμούς κατά την εισαγωγή ορισμένων οίνων προέλευσης Κοινότητας, στη σύνθεσή της στις 31 Δεκεμβρίου 1985- ότι στην παράγραφο 2 στοιχείο β) του ίδιου άρθρου προβλέπεται ότι η αρχική ποσόστωση που εφαρμόζεται το 1986 καθορίζεται, για κάθε προϊόν, είτε στο 3 % του μέσου όρου της πορτογαλικής παραγωγής τα τρία τελευταία χρόνια, πριν από την προσχώρηση, για τα οποία υπάρχουν διαθέσιμες στατιστικές είτε στο μέσο όρο των πορτογαλικών εισαγωγών που πραγματοποιήθηκαν τα τρία τελευταία χρόνια, πριν από την προσχώρηση, για τα οποία υπάρχουν διαθέσιμες στατιστικές, όταν το κριτήριο αυτό οδηγεί σε μεγαλύτερη ποσότητα- ότι οι διαθέσιμες, επί του παρόντος, στατιστικές δείχνουν ότι για τον καθορισμό της αρχικής ποσόστωσης θα πρέπει να επιλεγεί το πρώτο από τα προαναφερθέντα κριτήρια- ότι, για το χρονικό διάστημα από 1ης Μαρτίου έως 31 Δεκεμβρίου 1986, η εφαρμοζόμενη ποσόστωση πρέπει να ισούται με την αρχική ποσόστωση, μειωμένη κατά ένα έκτο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αρχική ποσόστωση που η Πορτογαλική Δημοκρατία μπορεί, κατ' εφαρμογή του άρθρου 269 παράγραφος 2 της πράξης προσχώρησης, να εφαρμόσει κατά την εισαγωγή ορισμένων οίνων που υπάγονται στην κλάση ex 22.05 του κοινού δασμολογίου, προέλευσης Κοινότητας, στη σύνθεσή της στις 31 Δεκεμβρίου 1985, καθορίζεται στο παράρτημα. Για το χρονικό διάστημα από 1ης Μαρτίου μέχρι 31 Δεκεμβρίου 1986, η ποσότητα αυτή μειώνεται κατά ένα έκτο.
Άρθρο 2
Οι λεπτομέρειες εφαρμογής του καθεστώτος ποσοστώσεων που αναφέρεται στο άρθρο 269 της πράξης προσχώρησης θεσπίζονται, αν χρειαστεί, σύμφωνα με τη διαδικασία που προβλέπεται στο άρθρο 67 του κανονισμού (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2).
Άρθρο 3
Ο παρών κανονισμός αρχίζει να ισχύει την 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986.

Labels: 3
17